बरेली। उत्तर प्रदेश प्राथमिक शिक्षक संघ ने बीएसए से शिक्षकों का निलंबन करने और एफआईआर दर्ज कराने पर नाराजगी जताई है। संघ के सदस्यों ने डीएम को भी ज्ञापन दिया। उन्होंने बीएसए की ओर से शिक्षकों को समय से आदेश न उपलब्ध कराने की शिकायत की। शिक्षक नेता हरीश बाबू शर्मा ने बताया, ज्ञापन में मांग की गई है कि सभी 110 शिक्षकों का निलंबन और एफआईआर की कार्रवाई स्थगित की जाए। इसके अलावा छूटे हुए शिक्षक और कर्मचारियों को प्रशिक्षण का अंतिम अवसर 24 जून को दिया जाए। संघ के डॉ. विनोद कुमार शर्मा ने बताया कि नगर क्षेत्र के शिक्षकों को अवकाश न लेने की हिदायत दी गई थी, लेकिन देहात क्षेत्रों के शिक्षकों के लिए कोई भी निर्देश नहीं दिया गया, अचानक उनका निलंबन कर दिया गया।